
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījums Ministru kabineta 2024. gada 18. jūnija noteikumos Nr. 388 "Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.6. pasākuma "Profesionālās izglītības iestāžu un koledžu mācību vide nozarēm aktuālo prasmju apguvei" pirmās, otrās, trešās un ceturtās projektu iesniegumu atlases kārtas īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts “Grozījums Ministru kabineta 2024. gada 18. jūnija noteikumos Nr.388 “Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.6. pasākuma “Profesionālās izglītības iestāžu un koledžu mācību vide nozarēm aktuālo prasmju apguvei” pirmās, otrās, trešās un ceturtās projektu iesniegumu atlases kārtas īstenošanas noteikumi” (turpmāk – noteikumu projekts) izstrādāts, pamatojoties uz Eiropas Savienības fondu 2021. – 2027. gada plānošanas perioda vadības likuma 19. panta 6. un 13. punktu. 
1.2. Mērķis
Mērķa apraksts
Noteikumu projekta mērķis – noteikt kārtību, kādā 4.2.1.6.pasākuma projekta ietvaros veic avansa maksājumus finansējuma saņēmējam, kas ir valsts dibināta profesionālās izglītības iestāde ar valsts kapitālsabiedrības statusu, noteikt nosacījumus avansa apjomam un avansa un starpposma maksājuma kopsummai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2024. gada 9. janvāra sēdes prot. Nr. 1 81§[1] 2. punkts paredz valsts sabiedrības ar ierobežotu atbildību “Rīgas Tūrisma un radošās industrijas tehnikums” projekta Nr. 8.1.3.0/16/I/012 “Rīgas Tūrisma un radošās industrijas tehnikuma modernizēšana specifiskā atbalsta mērķa 8.1.3. “Palielināt modernizēto profesionālās izglītības iestāžu skaitu” ietvaros” (turpmāk – projekts Nr. 8.1.3.0/16/I/012) posmošanu un ātrāku uzsākšanu 4.2.1.6. pasākuma[2] ietvaros. Savukārt, Ministru kabineta  2024. gada 9. janvāra sēdes prot. Nr. 1 81§ 3. punkts nosaka, ka līdz vienošanās par projekta Nr. 8.1.3.0/16/I/012 otrā posma īstenošanu noslēgšanai ar Centrālo finanšu un līgumu aģentūru kā Eiropas Savienības struktūrfondu un Kohēzijas fonda sadarbības iestādi (turpmāk – sadarbības iestāde)  4.2.1.6. pasākuma ietvaros atbalstāmo darbību īstenošanai nepieciešamo finansējumu līdz 2 460 369 euro apmērā (tai skaitā 2024. gadā indikatīvi 1 077 322 euro un 2025. gadā indikatīvi 1 383 047 euro) projekta Nr. 8.1.3.0/16/I/012 īstenošanai normatīvajos aktos noteiktā kārtībā nodrošina no 74. resora “Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
Informatīvā ziņojuma sagatavošanas un izskatīšanas Ministru kabinetā laikā tika plānots, ka finansējuma saņēmējs projektā Nr. 8.1.3.0/16/I/012 būs Valsts izglītības attīstības aģentūra. Ievērojot minēto, finansējums, kas plānots atbalstāmo darbību īstenošanai 2024. gadā 1 077 322 euro apmērā, atbilstoši Ministru kabineta 2024. gada 9. janvāra sēdes prot. Nr. 1 81§ 3. punktā noteiktajam tika nodrošināts Izglītības un zinātnes ministrijas budžetā (budžeta apakšprogramma 62.09.00 “Eiropas Reģionālās attīstības fonda (ERAF) projekti (2021–2027)”). 
Līdz ar 4.2.1.6. pasākuma Ministru kabineta noteikumu Nr. 388[3] spēkā stāšanos par finansējuma saņēmēju projektā Nr. 8.1.3.0/16/I/012 ir noteikta valsts sabiedrība ar ierobežotu atbildību “Rīgas Tūrisma un radošās industrijas tehnikums” (turpmāk – finansējuma saņēmējs), kuram ir valsts sabiedrības ar ierobežotu atbildību statuss. Ņemot vērā finansējuma saņēmēja juridisko statusu, turpmāk projekta Nr. 8.1.3.0/16/I/012 finansēšana ir jānodrošina sadarbības iestādei.
Saskaņā ar Izglītības un zinātnes ministrijas rīcībā esošo informāciju, projekta Nr. 8.1.3.0/16/I/012 otrā posma īstenošana, tostarp tās ietvaros plānotie būvdarbi, notiek ar lielāku progresu un tā rezultātā ātrāku finansējuma apguvi 2024. gadā, kā sākotnēji plānots, veicinot arī Eiropas Savienības kohēzijas politikas programmas 2021. – 2027. gadam investīciju plūsmas intensificēšanu Eiropas Komisijai  pieprasāmo izdevumu minimālā mērķa izpildei.
Ņemot vērā, ka projekts Nr. 8.1.3.0/16/I/012 ir posmotais projekts, kura īstenošana ir uzsākta līdz vienošanās par projekta īstenošanu noslēgšanai un Ministru kabineta 2024. gada 9. janvāra sēdes prot. Nr. 1 81§ 3. punktā 2024. gadam noteiktais publiskais finansējums jau ir daļēji izmaksāts, kārtība, kādā sadarbības iestāde pēc vienošanās par projekta īstenošanu noslēgšanas turpmāk 4.2.1.6. pasākuma projekta ietvaros veic maksājumus finansējuma saņēmējam, kas ir valsts dibināta profesionālās izglītības iestāde ar valsts kapitālsabiedrības statusu, jānosaka saskaņā ar Ministru kabineta noteikumu Nr.205[4] 8. punktā noteikto, nosakot noteikumu projektā maksājumu veikšanas kārtību, tai skaitā kā iespējamo maksājumu nosakot arī avansa maksājumu.


[1] Ministru kabineta 2024. gada 9. janvāra sēdes prot. Nr. 1 81§ “Informatīvais ziņojums “Par valsts sabiedrības ar ierobežotu atbildību “Rīgas Tūrisma un radošās industrijas tehnikums” projekta Nr.8.1.3.0/16/I/012 “Rīgas Tūrisma un radošās industrijas tehnikuma modernizēšana specifiskā atbalsta mērķa 8.1.3. “Palielināt modernizēto profesionālās izglītības iestāžu skaitu” ietvaros” pilnu pabeigtību” (turpmāk – Ministru kabineta 2024. gada 9. janvāra sēdes prot. Nr. 1 81§). Pieejams: https://tapportals.mk.gov.lv/meetings/protocols/38bb8794

[2]Eiropas Savienības kohēzijas politikas programmas 2021. – 2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.6. pasākums "Profesionālās izglītības iestāžu un koledžu mācību vide nozarēm aktuālo prasmju apguvei" (turpmāk – 4.2.1.6. pasākums)  

[3] Ministru kabineta 2024. gada 18. jūnija noteikumi Nr.388 "Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.6. pasākuma "Profesionālās izglītības iestāžu un koledžu mācību vide nozarēm aktuālo prasmju apguvei" pirmās, otrās, trešās un ceturtās projektu iesniegumu atlases kārtas īstenošanas noteikumi” (turpmāk – Ministru kabineta noteikumi Nr. 388). Pieejams: https://likumi.lv/ta/id/352896

[4] Ministru kabineta 2023. gada 25. aprīļa noteikumi Nr.205 "Valsts budžeta līdzekļu plānošanas kārtība Eiropas Savienības fondu projektu īstenošanai un maksājumu veikšanai 2021.–2027. gada plānošanas periodā (turpmāk – Ministru kabineta noteikumi Nr. 205). Pieejams: https://likumi.lv/ta/id/341707

 
Problēmas un risinājumi
Problēmas apraksts
4.2.1.6.pasākuma Ministru kabineta noteikumos Nr.388 nav noteikta maksājumu veikšanas kārtība un avansa izmaksāšanas nosacījumi finansējuma saņēmējam, kas ir valsts dibināta profesionālās izglītības iestāde ar valsts kapitālsabiedrības statusu un šādai profesionālās izglītības iestādei atbilstoša projekta finansējuma avansa un starpposma maksājuma kopsumma.
Risinājuma apraksts
Lai noteiktu maksājumu veikšanas kārtību finansējuma saņēmējam, kas ir valsts dibināta profesionālās izglītības iestāde ar valsts kapitālsabiedrības statusu, Izglītības un zinātnes ministrija ierosina papildināt Ministru kabineta noteikumus Nr.388  ar 33.1 punktu, nosakot, ka pēc vienošanās par projekta īstenošanu noslēgšanas, sadarbības iestāde, pamatojoties uz finansējuma saņēmēja rakstisku avansa pieprasījumu, nodrošina finansējuma saņēmējam, kas ir valsts dibināta profesionālās izglītības iestāde ar valsts kapitālsabiedrības statusu, avansa maksājumu projekta atbalstāmo darbību īstenošanai.
Sadarbības iestāde avansu var izmaksāt pa daļām un veicot avansa maksājumus ievēro nosacījumu, ka maksimālais avansa maksājuma apjoms nevar pārsniegt 30 % no projektam piešķirtā Eiropas Reģionālās attīstības fonda finansējuma un valsts budžeta līdzfinansējuma kopsummas. Projekta Nr. 8.1.3.0/16/I/012 finansējums tiek piešķirts valsts dibinātai profesionālās izglītības iestādei, kura veic tai deleģēto valsts pārvaldes uzdevumu – īsteno profesionālās vidējās izglītības un arodizglītības programmas saskaņā ar Izglītības likumā, Profesionālās izglītības likumā, citos normatīvajos aktos un tās nolikumā noteiktiem darbības mērķiem un uzdevumiem  un kuras darbība tiek pamatā finansēta no valsts budžeta līdzekļiem. Līdz ar to noteikumu projektā tiek paredzēts, ka valsts dibinātai profesionālās izglītības iestādei ar valsts kapitālsabiedrības statusu avansa un starpposma maksājumu kopsumma var būt 100 % no projektam piešķirtā Eiropas Reģionālās attīstības fonda finansējuma un valsts budžeta līdzfinansējuma kopsummas. Šāds nosacījums paredzēts, ņemot vērā, ka finansējuma saņēmējam ar valsts kapitālsabiedrības statusu projektā Nr. 8.1.3.0/16/I/012 maksimāli pieejamais finansējums specifiskā atbalsta ietvaros plānots 6 181 957 euro apmērā, no kuriem projekta noslēguma posmā finansējuma saņēmējam būtu jāiegulda 10% jeb līdz 618 196 euro no saviem līdzekļiem, pie kam to atmaksa šim finansējuma saņēmējam būtu iespējama tikai pēc noslēguma maksājuma apstiprināšanas, ja tiktu piemērots Ministru kabineta noteikumu Nr.205 16.punktā noteiktais avansa un starpposma maksājumu izmaksas nosacījums.
Ņemot vērā iepriekš minēto un novērtējot finansējuma saņēmēja finansiālās iespējas no sava finansējuma segt projekta izmaksas 10% apmērā līdz noslēguma maksājuma saņemšanai, ir secināts, ka šāds finansējums tam nav pieejams, līdz ar to, nepieciešams piemērot Ministru kabineta noteikumu Nr. 205 17. punktā noteikto avansa un starpposma maksājumu izmaksas nosacījumu. 
Saskaņā ar Ministru kabineta noteikumu Nr. 388 19. punktā noteikto, projekta Nr. 8.1.3.0/16/I/012 otrais posms tiek īstenots sadarbībā ar tiešās pārvaldes iestādi Valsts izglītības attīstības aģentūru (turpmāk – sadarbības partneris).
Lai nodrošinātu projekta Nr. 8.1.3.0/16/I/012 otrā posma virzības līdzšinējo pozitīvo progresu arī turpmāk, finansējuma saņēmējam līdz vienošanās par projekta Nr.8.1.3.0/16/I/012 otrā posma īstenošanu noslēgšanai, kas tiek plānota 2024. gada IV ceturksnī, projekta Nr. 8.1.3.0/16/I/012 otrā posma ietvaros plānoto darbību sekmīgai īstenošanai papildus 2024. gada 9. janvāra sēdes prot. Nr. 1 81§ 3. punktā noteiktajam finansējumam 1 077 322 euro apmērā, 2024.gadā nepieciešams finansējums 482 880 euro apmērā (kopā: 1 560 202 euro, tai skaitā: 1 371 683 euro Ministru kabineta noteikumu Nr. 388 26.1. – 26.4.apakšpunktā noteikto atbalstāmo darbību īstenošanai un 188 519 euro Ministru kabineta noteikumu Nr. 388 26.5. apakšpunktā noteiktajām atbalstāmajām darbībām, ko īsteno sadarbības partneris.
Ar šī noteikumu projekta protokollēmumu tiek  palielināts Ministru kabineta 2024. gada 9. janvāra sēdes prot. Nr. 1 81§ 3. punktā projektam Nr. 8.1.3.0/16/I/012 2024. gadā līdz vienošanās par projekta Nr. 8.1.3.0/16/I/012 otrā posma īstenošanu noslēgšanai ar sadarbības  iestādi noteiktais finansējuma apmērs 4.2.1.6. pasākuma ietvaros atbalstāmo darbību īstenošanai, palielinot nepieciešamo finansējumu 2024. gadā indikatīvi par 482 880 euro. Vienlaikus Ministru kabineta 2024. gada 9. janvāra sēdes prot. Nr. 1 81§ 3. punkts atzīstams par aktualitāti zaudējušu.
Ņemot vērā, ka šī noteikumu projekta 1. punkts nosaka, ka avansā neietilpst finansējums Ministru kabineta noteikumu Nr. 388 26.5. apakšpunktā noteiktajām atbalstāmajām darbībām, ko īsteno Ministru kabineta noteikumu Nr. 388 19. punktā minētais sadarbības partneris, tad 1) no atbilstoši Ministru kabineta 2024. gada 9. janvāra sēdes prot. Nr. 1 81. § 3. punktam izmaksātā finansējuma 1 077 322 euro apmērā, kas bija nepieciešams efektīvai projekta Nr. 8.1.3.0/16/I/012 otrā posma īstenošanas uzsākšanai, finansējums 901 148 euro apmērā un 2) no līdz vienošanās par projekta īstenošanu noslēgšanai 2024.gadā papildus nepieciešamā finansējuma 482 880 euro finansējums 470 535 euro apmērā (kopā: 1 371 683 euro), pēc šī noteikumu projekta protokollēmuma 3. punktā minētās vienošanās par projekta īstenošanu noslēgšanas ir uzskatāms par avansa maksājumu tehnikumam 4.2.1.6. pasākuma ietvaros īstenotā projekta Nr. 8.1.3.0/16/I/012 otrā posma īstenošanai. Uz to netiks attiecināts ierobežojums, ka avansa maksājuma apjoms nevar pārsniegt 30 %. Savukārt turpmākie avansa maksājumi nepārsniegs 30% no projektam piešķirtā Eiropas Reģionālās attīstības fonda finansējuma un valsts budžeta līdzfinansējuma kopsummas.
Ierosinātie grozījumi neietekmē 2024. gada 16.augustā izsludināto 4.2.1.6.pasākuma 1.-3.kārtas projektu iesniegumu atlasi un tajā paredzētos projekta iesniedzējus, bet attiecas uz pasākuma 4.kārtā paredzēto projekta iesniedzēju VSIA "Rīgas Tūrisma un radošo industriju tehnikums".  Pēc MK noteikumu apstiprināšanas ir paredzēta projekta iesniedzēja, uz ko attiecas noteikumu projekts, informēšana par veiktajiem grozījumiem. 

 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Tiks pievienota pēc publiskās apspriešanas procesa pabeigšanas.
6.3. Sabiedrības līdzdalības rezultāti
Tiks pievienoti pēc publiskās apspriešanas procesa pabeigšanas.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Izglītības un zinātnes ministrija
Centrālā finanšu un līgumu aģentūra
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

